סטיב בלייק

סטיב הנסון בלייק (באנגלית: Steve Hanson Blake; נולד ב-26 בפברואר 1980 בהוליווד, פלורידה) הוא כדורסלן עבר אמריקאי ששיחק בליגת ה-NBA בין השנים 2003–2016.

קריירה
בלייק שיחק בתיכון מיאמי יחד עם שחקן NBA לעתיד, יודוניס האסלם. הוא זכה באליפות המדינה, אך עיתון במיאמי חשף שהוא ועוד מספר שחקנים זייפו את כתובותיהם כדי להירשם לתיכון, והם נודו מהתיכון. הוא למד עד סוף הלמודים באקדמיית Oak Hill שבווירג'יניה. אחרי התיכון עבר בלייק לאוניברסיטת מרילנד. הוא נודע במכללה בזכות יכולת המסירה יוצאת הדופן שלו. ב-2001 הוביל בלייק את קבוצתו לפיינל פור המכללות וב-2002 זכה באליפות המכללות.

בלייק נבחר על ידי קבוצת וושינגטון ויזארדס במקום ה-38 בדראפט 2003. בעונת הרוקי שלו קלע בלייק 5.9 נקודות בממוצע למשחק. בעונתו השנייה בוושינגטון הוא שיחק רק ב-44 משחקים, וממוצעיו ירדו מעט כשהוא קלע רק 4.3 נקודות ממוצע.

ב-2005 חתם בלייק כשחקן חופשי בפורטלנד טרייל בלייזרס. הוא הפך לרכז הפותח בפורטלנד בשל פציעתו של סבאסטיאן טלפייר. בטריילבלייזרס הוא השתפר וביסס את מעמדו כרכז הפותח של הבלייזרס. את העונה הזו סיים בלייק עם 8.2 נקודות ו-4.5 אסיסטים בממוצע.

ביולי 2006 בלייק נשלח בטרייד למילווקי באקס יחד עם בריאן סקינר והא-סונג ג'ין בתמורה לג'מאל מגלור שעשה את הדרך ההפוכה. במילווקי רשם בלייק ממוצע של 3.6 נקודות למשחק, ממוצע הנקודות הנמוך בקריירה שלו.

ב-11 בינואר 2007 בלייק נשלח בטרייד לדנוור נאגטס, בעקבות חזרתם של ארל בויקינס וג'וליוס הודג' לסגלה של מילווקי באקס. בנאגטס הוא שב ליכולתו הטובה, והוא השיג 8.3 נקודות עם שני שיאי קריירה של ממוצעים, 6.6 אסיסטים ו-33.5 דקות. בנוסף הוא פתח בכל משחקי הפלייאוף של קבוצתו.

ב-1 ביולי 2007 הפך בלייק לשחקן חופשי וב-13 ביולי חתם על חוזה לשלוש שנים בפורטלנד טרייל בלייזרס. בעונתו הראשונה בבלייזרס קלע בלייק 8.5 נקודות בממוצע. בעונתו השנייה בפורטלנד הוא שבר שני שיאי קריירה, כשקלע 11.0 נקודות בממוצע והשיג את אחוזי העונשין הטובים ביותר שלו, 84%. ב-22 בפברואר הוא השווה שיא NBA כשמסר 14 אסיסטים ברבע אחד, במשחק נגד הלוס אנג'לס קליפרס. בעונתו השלישית בקבוצה ירדו ממוצעיו במעט כשקלע 7.6 נקודות למשחק.

ב-16 בפברואר 2010 הועבר בלייק בטרייד ללוס אנג'לס קליפרס יחד עם טרוויס אאוטלו בתמורה למרקוס קמבי. בקליפרס הוא השיג את ממוצעיו הגבוהים ביותר בקריירה בקליעה מהשדה ומהשלוש (44% ו-43% בהתאמה).

ב-8 ביולי 2010 חתם בלייק על חוזה לארבע שנים בלוס אנג'לס לייקרס, עבור כ-16 מיליון דולר.

בספטמבר 2017 הודיע על פרישה ממשחק, והצטרף לצוות האימון של קבוצת פורטלנד טרייל בלייזרס.

סטטיסטיקה ב-NBA
בעונה הסדירה
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות   וושינגטון  75  14  18.6  0.386  0.371  0.821  1.6  2.8  0.8  0.1  5.9   וושינגטון  44  1  14.7  0.328  0.387  0.805  1.6  1.6  0.3  0.0  4.3   פורטלנד  68  57  26.2  0.438  0.413  0.791  2.1  4.5  0.6  0.1  8.2  מילווקי  33  2  17.7  0.349  0.279  0.550  1.4  2.5  0.3  0.1  3.6 דנוור  49  40  33.5  0.432  0.343  0.727  2.5  6.6  1.0  0.1  8.3   פורטלנד  81  78  29.9  0.408  0.406  0.766  2.4  5.1  0.7  0.1  8.5   פורטלנד  69  69  31.7  0.428  0.427  0.840  2.5  5.0  1.0  0.1  11.0  פורטלנד  51  28  27.4  0.403  0.377  0.750  2.3  4.0  0.7  0.0  7.6 קליפרס  29  10  26.3  0.443  0.437  0.750  2.4  6.1  0.7  0.1  6.8   לייקרס  79  0  20.0  0.359  0.378  0.867  2.0  2.2  0.5  0.0  4.0   לייקרס  53  5  23.3  0.377  0.335  0.778  1.6  3.3  0.7  0.0  5.2   לייקרס  45  13  26.1  0.422  0.421  0.771  2.9  3.8  0.8  0.1  7.3   לייקרס  27  27  33.0  0.378  0.397  0.800  3.8  7.6  1.3  0.1  9.5  גולדן סטייט  28  1  21.7  0.375  0.342  0.625  2.0  3.6  0.7  0.2  4.4    פורטלנד  81  0  18.9  0.373  0.352  0.707  1.7  3.6  0.5  0.1  4.3   דטרויט  58  2  17.0  0.388  0.344  0.800  1.5  3.4  0.4  0.1  4.4 קריירה    870  347  23.9  0.401  0.383  0.779  2.1  4.0  0.7  0.1  6.5

בפלייאוף
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות   וושינגטון  4  0  4.3  0.250  0.000  0.000  0.8  0.5  0.0  0.0  0.5   דנוור  5  5  36.0  0.452  0.500  0.000  2.4  4.6  0.6  0.0  7.2   פורטלנד  6  6  38.5  0.489  0.417  0.714  4.0  6.2  0.8  0.0  9.8   לייקרס  9  0  16.1  0.304  0.333  0.000  1.6  2.2  0.6  0.0  2.2   לייקרס  12  0  25.5  0.419  0.419  0.714  2.8  2.3  0.7  0.2  6.3   לייקרס  2  2  37.5  0.393  0.417  1.000  4.0  2.5  2.0  1.5  14.0    גולדן סטייט  6  0  7.5  0.333  0.300  0.000  0.7  0.3  0.0  0.0  1.8   פורטלנד  5  0  8.6  0.182  0.125  1.000  0.2  1.6  0.0  0.2  1.4   דטרויט  4  0  10.8  0.200  0.500  0.500  1.0  2.5  0.0  0.0  1.0 קריירה    53  13  20.5  0.398  0.388  0.700  2.0  2.5  0.5  0.1  4.6

קישורים חיצוניים

 דף השחקן באתר ה-NBA
 דף השחקן באתר ESPN

קטגוריה:אמריקאים ילידי פלורידה
קטגוריה:כדורסלנים אמריקאים
קטגוריה:כדורסלני אוניברסיטת מרילנד
קטגוריה:כדורסלני וושינגטון ויזארדס
קטגוריה:כדורסלני פורטלנד טרייל בלייזרס
קטגוריה:כדורסלני מילווקי באקס
קטגוריה:כדורסלני דנוור נאגטס
קטגוריה:כדורסלני לוס אנג'לס קליפרס
קטגוריה:כדורסלני לוס אנג'לס לייקרס
קטגוריה:כדורסלני גולדן סטייט ווריורס
קטגוריה:כדורסלני דטרויט פיסטונס
קטגוריה:בחירות דראפט של וושינגטון ויזארדס
קטגוריה:כדורסלני סידני קינגס
קטגוריה:פלורידה: כדורסלנים
קטגוריה:אמריקאים שנולדו ב-1980